
DEKUL 1999 Pads 89 - 100) 


O Volapükaflens Löfik ! 


Tü fin yela glidob alani olas : Valikosi Gudikün. Kritidazäl okömon suno, 
do ün tim obas, zäl at jinon dulön ti laf yela ! 


Flen obsik <Kapovül> esludom ad tävön lü Jveizän ad juitön skiyami ko 
sevädans anik. Sekü atos, esäkom obi ad bükön tuvedotis tefik säkädas lätikün. Ekö 
ons : 


SÄKÄD CILAS : Jiels <Janin> e <KĶatrin> binofs jikilädans; ab jiel 
<Loren> äbinof in dom ! 


YAG: Yagans binoms lefat, fat e son ! 


Su pad 98 kanols logön vödis Kritidakanitas tel vemo pöpedikas. Kikodo no 
kanitön-li onis tü Kritidadel ? Stripüls bevü tonats anik sinifons misuris musigik plu 
ka bali, ab cedob. das lids at binons komunöfiks. 


Cifal <Bishop> egetom penedi de söl <Tom Heldt> se zif Kiel (Deutän). 
Ekö setrat se pened omik : 


„Tradutod latinik buka dis tiäd : <P/in Smalik> jinon binön pöpedik in 
Greta-Britän. Nunal Lireyänik in Deutän änunom obi dö tradutod at ven äsukob 
tradutodi gaelik. In Deutän dido no sevoy dö dabin ota. Igo latinatidans fol oba no 
äsevons nosi dö at jüs egetons oni de ob as legivoti. Bi binon Bür Sperantapükik in 
zif oba. dalabob tradutodi at, do no suemob vödi balik! Nu binos turn ola äsi 
kevolaąpükanas ad tradutön oni ini pük olsik. Kanob sagön ole. das ma plak oba, 
<Plin Smalik> binon vemo fasilik ad tradutön. bi palauton me vöds balugik, e binon 
vemo brefik. I binon mu cogedik. (Elärnob Nedänapüki ün mod at büä eprimob ad 
konletön dabükotis in püks difik bü tim lunüpik.) Dabinons konletans da vol 
lölik. kels ovilons dalabön tradutodi Volapükik." 

PLIN SMALIK (1) 
FA ANTOINE DE SAINT-EXUPÉRY 





Ven älabob bäldoti yelas mäl elogob, naedü bal, magodi magifik in buk 
dö rufot, kel pätiädon <Konots Peplaköl>. At ämagon lesneki : böad, kel äslugon 
kati sovadik. Ekö kopied däsina *. 


Äsagoy in buk: <Lesneks böad slugons ravoti lölöfiko, nen maskön 
onis. Poso no kanons mufön plu e slipons dü muls mäl dicetao okik>. 


Nu emeditob mödo dö ventürs cungala, e, turnü ob, eplöpob, me 
kölastib, ad däsinön däsini balid obik. Däsin oba nüm bal. Äbinon äs atos : * 


Ejonob mastavobi oba daülanes ed esäkob onis, if däsin oba äjeikon 
onis. 


Egespikons obe : „Kikodo hät jeikonöv - li ? ” 


Däsin oba no äpladulon häti. Äpladulon lesneki böad, kel ädiceton 
leefadi. Poso edäsinob ninedi lesneka böad, sodas daülans kanonsöv suemön. 
Neodons ai plänis. Däsin nüm tel äbinon äs atos : * 


Daülans ekonsälons obi ad posbinükön däsinis lesnekas böad maifik 
u färmükölis e ad nitedälön buikumo tefü taledav u jenav, tefü kalkul e gram- 
at. So eklemob, bäldotü lifayels mäl, vokedi magifik pänana. Pisäkurad- 
ükob dub nesek däsina obik nüm bal e däsin nüm tel. Daülans neai 
suemons bosi soaliko, e binos fenüköl, pro cils, aied ai ad givön ones plänis. 


Sekü atos, emutob välön vobodi votik ed elärnob ad flitükön flitömis. 
Eflitob bosilo valöpo in vol. E taledav, jenöfo, edünon obi mödo. Äsevob 
distidön, logedü balid, Tsyinäni de Larizonän. Binos vemo frutik, ven epöla- 
vegoy dü neit. 


So elabob dù lif oba kumis kosädas, ko kums dinas fefik. Elifob mödo 
ko daülans. Elogob onis vemo nilikao. Atos no egudükumos tumödo cedi 
oba. 


Ven äkolkömob pösodi, kel äjinon boso klülälik, äblufob tefü atan 
däsin obik nüm bal, keli ai ekipob. Ävilom sevön, va pösod at äbinon 
vo stäänälik. Ab ai ägespikon obe : „Binon hät.” Täno no äspikob atane ni 
dö lesneks : böad, ni dö lefots virgik, ni dö stels. Äpladob obi tö nivod atana 

Äspikob one dö el <bridge>, dö el <golf>, dö bolit e dö särvigakravats. E 
daülan äbinon vemo kotenik ad sevädön ko men so tikälik. 


Kludo elifob soaliko, nen ek, ko kel äkanob jenöfo spikön, jüs mijäfid 
in däsärt Saharänik bü yels mäl. Bos ibrekon in mufükian obik. E bi no älabob 
ko ob ni mufavani, ni ketävans, äpreparob ad steifülön ad dunön obo it, 
nätükodi fikulik. Äbinos pro ob din lifa u deada. Töbo ilabob vati ad drinön 
pro düps jöl. 


Ün soar primik eslipikob klu su sab fagü liöls mil de topäd seimik 
pelödüköl. Ya äbinob plu soelöfik, ka nafädan su floted zänodü Sean. Seko 
omagälol süpädi, delaprimo, ven vögil drolik egalükon obi. Äsagon : 


„Begö! . . . Däsinolös pro ob jipi. . . ” 
a201” 
„Däsinolös pro ob jipi . . . ” 


Ebunob sui futs oba äsif piflapob me leklär. Eröbob gudiko logis oba. 
Gudiko elogedob. Ed elogob manüli smalik go nekösömiki, kel ävätälom obi 
fefiko. *Ekö pötret gudikün. kel, latikumo, eplöpob ad dunön de om. Ab 
däsin oba, fümiko, binon mödo neplu dafredüköl, ka sam. Atos no binos pök 
obik. Pisäkuradūükob in cal obik pänana fa daülans, bäldotü yels mäl, ed 
ilärnob ad däsinön nosi, pläamü lesnekis : böad färmükölis e lesnekis : böad 
maifikis. 


So älogedob dasevädükami at ko logs lölo klöpiks me stun. No 
glömolös, das äbinob fagü liöls mil de topäd valik pelödüköl. Nu manül oba no 
äjinon obe ni pölavegan, ni deadik kodü fen, ni deadik kodü faim, ni deadik 
kodü soaf, ni deadik kodü dred. No ilabom jini cila piperöl zänodü däsärt, 
fagü liöls mil de topäd valik pelödüköl. Ven fino äplöbob ad spikön, äsagob 
ome : 


„Ab kisi dunol - li us ? ” 
E täno ädönuom, nelaodiküno, äs din vemo fefik : 


„Begö ! . . . däsinolös pro ob jipi . . .” 

„Begö ! . . . däsinolös pro ob jipi . . . ” 

Ven müster binon tu magädabik, no daloy nelabedön. So taälik äs 
etos äjinos obe, fagü liöls mil de topäds valik pelödüköls e riskädü dead, äsumob 
se pok obik blogi papüra e fulükapeni. Ab tän ämemob, das istudob pato 
taledavi, jenavi, kalkulavi e gramat, ed äsagob manüle smalik (ko bosil 
mivima) das no äsevob vio däsinön. Ägespikom obe : 

„No binos veütik. Däsinolös pro ob jipi.” 

Bi neai idäsinob jipi, ädäsinob dönu pro om te bali däsinotas tel, kela äbinob 
fägik. Eti lesneka : böad pefärmüköla. Ed ästorditob ad lilön manüli smalik, 
kel ägespikom obe : 

„Nö! Nö! no vilob leefadi ninü lesnek : böad. Böad binon vemo 
riskädik, e leefad binon tu vetädik. Lomü ob. binon ya smalik. Neodob jipi. 
Däsinolös pro ob jipi. ” 

Täno ädäsinob. 

Älogedom küpäliko, täno : 

„Nö! Et binon ya tu malädik. Dunolös votiki onas.” 

Ädäsinob. 

Flen obik äsmililom gudäliko, göniko : 

„Logol gudiko ... no binon jip, binon hijip. Dalabon honis . . .” 

So ägedunob däsini obik. Ab pärefudon, äs däsins büik : 

„At binon tu bäldik. Vilob jipi, kel lifon lunüpo. ” 


Seko, defü sufäd, bi äspidob ad primön seasumi mufükiana obik, 
äskätob vifiko däsini at*. 


Ed ägeob : 


„At binon bog. Jip, keli vilol, binon nino.” 

Ab äbinob vemo süpädik ad loegön stralön logodi cödana yunik oba : 


„Binos kuratiko utos, kelosi ävilob. Cedol - li, das jipe at zesüdon yebi 
mödik ?” 


„Kikodo - li ?” 

„Bi lomü ob binon vo smalik . . .” 

„Osaidon fümiko. Egivob ole jipi vo smalik” 

Ästutükom kapi lü däsin : 

„No äs smalik äs atos. .. O ! Eslipikom. 

E soiko äsevädikob ko plin smalik. 
bhkbkkbkbkkkbkbhbhkhkbkkkkhkhh 


„Ed atosi sagob ole,” läd bäldik ezuniköl äspikof, kel ikonstatof, das pita- 
tedülan fädo isleitom boso päkili oka, „ed atosi sagob ole: no dunob plu stepi bal ini 
selidöp ola.” 





Ab vig no nog bal ipasetikon, ed äkömof dönu, ed äremof paunis lul juega. 


Ven ikömof lü dünetatab e selidöpan isleifom moni ini layet, lätikan 
äküpetom sarkadiko: „Ed ätikob, das no ödunol plu stepi bal ini selidöp oba ! ” 


„Atos äbinos i desin obik, ” läd bäldik ägespikof, „ab äneodob sabi pro bok 
kata obik, ed ati neläbo äkanob dagetön neseimo in nilöp pläamo de ol.” 


kkhk hkkkkèkkkkkkbkhkkkkkkèkk 
SAP ALDELIK 
Binos gudikum ad deadön stimiko, ka ad lifön nesnatiko. 


Givön konsäli fopanes binos gifòn vati su gan. 





LÖF E TELEGRAM (DIL FOLID) 
FA HOLGER DRACHMANN 


Ye; - äbinos luspikot ! Äbinom yunik, läbik e pos düps nemödik öbinomöv 
lüson läbik konsulana ! 


E ye; - äseifom nogna; no demü konsulan, no demü daut, ab . . . binos 
neplidik, das no kanom matön dauti, nen das mot sukof ! 


Täno ägolom lü konsulan, fo yan kela vabs tel ästanons. 
Äpedom nami söla <Michelsen> ed ägetom vini. Täno ägolom lü läds 


Tridöl da yan älilom luvokädi fibik ed älogom, das lefog fugöl vietikosa 
ädepubon ini cem nilikün. Älogom züo in sälun. Su cemaglun äseistons juks, stogs, 
heranads, niklots, heralain, e su tab äseiston mirafestun su boved ko sab luimik; 
äzogom dü timül, e poso ägolom lü tab, su kel boved ästanon, ed äbiegom oki love 
festun, e lips oma änilikons lü grün flifik. 


Iglömom kofudami; lips omik pämufons äs in plek, kela vödis no änolom, 
ab kela tiks lefuliko äfulūükons siämi stedälik e snatik oma. Nevilöfo igolom ini klän, 
ini kel te matan labom giti ad kömön. Giti at öjuitomöv ün soar, ab otüpo ba spels 
mödik ödepubonsöv. 


Äplekom pro vomül yunik, jönik e löfik ut, keli nu älogom in siäm oka, ed 
ispelom igo, if klän övedon ome kösömik, das neai öperomöv lefuliko spelis jönik 
oka; id äplekom pro spel jönikün yunüpa oka, dö taked mana du juits e du neläb. E 
devod omik at, du kel vero äfünom mati oka pätupon fa jimatan konsulana. 


Äkömof naföl da yan, peklotöl in satinagun yelovik, glufs violätik e rosad 
redikün in herem: 


„Godö ! Stanol - li is ? No binos gidöfik ! Gam no mutom logön jigami büä 
okömof ini glüg.” 


E zu du klotam -,„ls seiston verato stogs cila - e niklots ! Moflekolös oli ! 
Gode dani, das no ikömol, du vomül <Frandsen> äklotof ofi ko disagun - u gun. 
Kömolös nu! No kredolös, das espälobs. Mets teldeg de satinastof gudikün pro gun ! 
Efinükol - li festuni ? Fi! verato ikredob, das no ol üdunol so! Ab so ai mans 
kondötoms. Nos binos saludik omes. Finükön mirafestuni, büä kömons lomio oksik! 
A! binos so glumik. Daut löfik oba! - Nu gololös ! - mutobs klotön jigami ola 
lefuliko ! 


E täno pämatirajanons, e täno ökömons lomio oksik, e täno öbinons 
matans. 

Ed ävedos göd, ed ävedos soar - dels balid, telid e kilid. Käpten <Anton> 
äbinom in stad gluma e deva demü visits, noteds, smils valiks, e demü jonam alik 
cemas loma omik. 

Dugäl käptena <Anton> pizögom, ab nat omik äbinon gudik; ädunom in lom 
okik, te pedugöl fa nat gudik oka. Ye äbinom man yunik - nämik e nobaladälik, kel 
balidna in lif älöfom vomi. 

Pos vig bal äkömom glumiko lü konsulan bäldik in bür privatik atana. 


Änoom, ven konsulan älofom ome zigari; ko glum äsagom konsulane, das 
daut omik no ai äbinof äs ösötof binön. 


Söl bäldik <Michelsen> älumufom jotis: 


„Vomaluspik! Älabob luspiki otik ko mot ofik, e ye äbinof viudan, ven ämat- 
ükob ofi. Ab stebedolös ! No binolös tu hitälik ! i 


„Binob leno hitälik !" äspikom <Anton>. 
Konsulan älogedom lüsoni. 


„No binol man ! In zif Iölik no dabinom man, kel binom so stedälik äs ol. Te 
binol tu yilik, - ekö kod !" 


m: P 

„Binos luspik. Voms ai binofs voms. If no binofs gudiks, ven tölatoy ofis 
gudiko, täno. . no! sagob no, das binos zesüdik, das tölatoy ofis badiko. 
Godö ! Ab fümäl binon zesüdik. Ün dels anik, vedolös semikna zunik; sagolös, das 
omonafol ünü vigs anik: e garanob, das matanil ola oyilof, ed ün tim okömöl obinof 
gudik ai. Ya binof cil gudik; ed if te dälof sukön klienis oka e no ai olilof moti oka . . 


ab, no dälob sagön tu mödo, suemol obi fümo, no- li? Nu edekötob tipi zigara. 
Plidolös ! filidolös oni e dunolös äs esagob !” 


Pos dels anik söl <Anton> ägekömom ed äsagom smilölo: 
„Eyufos, o lüfat "! Danö !” 
„Benovipob oli !” söl bäldik äsagom. 


Lelöfadels hitik no nog efegolons, ed äjinos äsif löf gretik neai idepubonöv. 


Vütimo dugan vönik nafa ivedom saunik dönu; do iniludom, das dead 

isumonöv omi. Äbinos sekü atos, das <Anton> älüvom cali oka gaenätü om, kel lölo 
äbinom man skilik e dünavilik. 


<Anton> ädesinom ad neai plonön. Ab - älabom cali nonik; igetom famüli, 
e famül oma iyufom omi ad mekön debi. Lio dunön - li ? 


Öplidom nafani yunik ad dagetön dönu nafaduganacali vönik. Äbinom 
stimasukik; ab läb oma tefü nafam e läb oma tefü löf no ikodos, das ivedom pleidik; 
zu äbinos zesüdik, das änulüdom famüli oka. 


Neläbiko naf, keli vöno idugom, imonafon dü tim nelunik lü Vesüda-Lindän, 
ed in pof no äbinon atimo naf gretikum. 


Poso nafalaban äbegom omi ad kömön. Ägolom lü om, e ven ätridom da 
yan, älogom nafalabani, kel len tab ästanom ko telegram in nam okik: 


„Binos - li verätik, das ematol ? ” äsäkom nafalaban ko vög fefik. 
„Lesi ! ” 


„Binos gölik ! Binol man yunik, e lüfat olik no okanom yufön vemo oli. Nolol 
- li atosi ? " 


<Anton> äsagom nosi. 


„Benö ! no tefos obi, ed alo binos tu lätik nu. Edugol nafi söla <Esbensen> 
beno e ko läb. Äbinol dugan skilik su naf obik. Egetob agödo telegrami at, ma kel naf 
obik seiston in pof <Falmouth>, bi mel ämosumon nafadugani ota. Pos medit anik, 
esludob ad lofön ole cali nafadugana edeidöl. Binol - li vilöfik ad lovesumön nafi, kel 
seiston in <Falmouth> ed us kälädön menodis anik ?" 


<Anton> äsenom, das cügs äflamons, e fog äkömon foi logs omik. 
Nafalaban älogedom omi, e täno äsagom ko vög votik : 
„Etelegrafob sunädo nafadugane <Nielsen> ed i konsulane in <Falmouth>, 


dat baläd zesüdik okanon dunön. Binob kotenik, if onünol odelo obe gespiki ola, if 
täno okanol tävön me tren soaro. Adyö ! ” 


<Anton> äbinom legälik. Äspidom lomio okik ed in bun lebalik äbinom in 
fidacem. Ti ifalūkom jidünani, kel ästeifülof ad klänedön lusmil dub simul süpädik. 

LÄRNOD TELDEGVELID - MELATÄV E LUTATÄV 





Ävigo ädugädob fleni jü <Veracruz>; ädtävom lü <New York>. Ven 
älükömobs ini pof, älabobs nog düpi livik bal büä stemanaf ödenafon. Klu [u: 
demü kod at] äboidob obi ko flen obik. De däk älogob, das tovian gianagretik 
älovepolon lodoti ini nafaspadäd. Skip ädunon jäfotis okik, du käpten älelogom 
de nafapon. Stemaflutül ätonon; visitans änexänons ve boidatridem. Tränanafs 
äyufons stemanafi ad senafön de [u: se] ninapof, du tävans älefänons as leditaglid 
lü flens e famüls oksiks su käv. 





Poso mö dels nemödik, ämutob golön lü <Houston> in Täxasän. Täv 
äbinon dranik, ed ädunob tävi me flitöm. Loatatood äblinon obi jü flitömapof. 
Amutob beigolön tolädabüri ad leadön kontrolön dientifädi obik, ed ägolob 
sunädo lü flitöm, kel äprimikon ad devegön. Äboidob obi. Äfimükob obi me zön. 
Tü düp ze jölid göda flitöm älivikon. Älänobs mö minuts anik bü düp: degtel. 


LÄRNOD TELDEGJÖLID - IN STEMANAF 





Isio pro stemanaf lü <NWew York> ! Kipolsöd blümo dientifädis olsik, begö ! . . . 
Detio tävans klada balid, nedetio tävans klada telid ... 


Ekö! binobs uto, kö mutobs binön. Buükol - li ad stebedön is su däk u ad nexänön 
lü käben olik ? 


No sevob osi. Ludredob ad vedön melamalädik. 


Zö ! zö ! Mel binon so takik, das riskäd ad vedön melamalädik no dabinon. 
Seidobsös obis is su däk ! . . . 


Etävol - li mödiko ? 


Nemu love mel. Seimna [u: balna] eloveikob love lebug Mäxikänik su veg lü 
<La Habana>, e mutob sagön notodäliko, atos leno äbinon plitik. 


Kikodo no tävol - li me flitöm ? 


Ebo atosi odunob pö naed balidkömöl. Alo atos no kanon binön badikum ka 
melatäv neplitik; e zuo neplit täva opaseton vifikumo. 


Gö! cedob, das nu binos tim ad säboidön obis . .. Labol -li tolabotis ? 
Tio nosi, ibä [u: bi] kömob sekü vaken. Labob nosi patik lä ob. 
(r tolabotis = anything to declare.) 
F F r e a r G a a H a a 

KRITIDAKANITS TEL 


Köm-olsöd ! kritans, 2: God s-e Go-d, 
Läbiks ed i yubiks. Li-t s-e Li-t; 
Köm-olsöd ! kömolsöd ! Ekö ! tüerüdi 
Lü <Be - tlehem>. virgik no taom. 
Köm-olsöd ! logols Go-d veratik, 
Regi Silananefa. Balik, no peja-föl 
Kömolsöd ad leplekön, Kömolsöd ad leplekön, 
Kömolsöd ad leplekön, Kömolsöd ad leplekön, 
Kömolsöd ad leplek-ön Kömolsöd ad leplek-ön 
Kristusi, Lesöl ! Kristusi, Lesöl ! 

k Kanitolsöd ! o kor 4. O Söl ! glidobs 
Silananefa; kanitolsöd Oli ün göd at läbik; 
In levikod at sülik: O Yesus, glori O-le givoyöd: 
Glori lü Go-d Vöd verik Fata, 
In Geilikü-nöp ! Is in mi-d puböl. 
Kömolsöd ad leplekön, Kömolsöd ad leplekön, 
Kömolsöd ad leplekön, Kömolsöd ad leplekön, 
Kömolsöd ad leplek-ön Kömolsöd ad leplek-ön 


Kristusi, Lesöl ! Kristusi, Lesöl ! 


fL OTOK E E Y E Y E K Y E E Y E E E E E E E EE EE EEEE EE E E g 


Seilaneit, neit saludik, 
Drem galedanas vemik. 
Glor flumo-n se sü-l fagik, 
Lelobis kanitoy valöpik. 
Kristus, Savan, pemoto-m ! 
Kristus,. Savan, pemotom ! 


t Seilaneit, neit saludik, 2. 
Val takon, val nidik. 
Zü mot virgik e cilil müdik, 
Sügäb fibik, müki-k, püdik, æ 
Slipolös in püd süli-k, 
Slipolös in püd sülik. 





3 Seilaneit, neit saludik, 
Son Goda, Lit Löfik, 
Nid stralon logodao Omik, 
Lelivüka bene-d nilik, 
Yesus, tü moted Oli-k, 
O Yesus, moted Olik. 


LLLLLLLLLLLELELLLLLLL YL 


AB SOL NIDON AI PLU... 
»„Vilol - li spatön boso ?” äsäkom el <Max>. 


„Golobsös lü top ot, kö äkonol obe dö jimatan, kel älüvof matani 
e cilis ofikis ad logön voli !” äsagom el <KĶarP>. 


So äspatoms lü top ot ed äseadoms kobo su bam ot. Vienül 
koldülik äbladülon dönu, e valikos äbinos takädik. 


„Nulälob nog,” äprimom el <ĶarP, „vio jimatan omik äkanof lüvön 
omi, ven ipenof ome, das älöfof omi.” 


El <Max> ämeditom. 

„Semikna mutoy lüvön löfäbi nen nolön kikodo.” 
El <Karl> älogetom föfio ini fag. 

„Ko el < Tabif> obas äbinos veräto so, no - li ?” 


„Lesi !”" ägespikom el <Max>, „ya binos müster, keli neai fuliko 
osuemobs.” 


Strals sola äbinons vamiks. Dü timül, lefog ädagükon soli. 
Nilü oms, davatof älagon de tuig bimüla. Älogedoms davatofi, kel 
ägefläkon lit sola. Äbinon davatog teik us; votiks ja ifalons glunio. 


El <Max> äsagom : „Logolös ! Vio jönik binon, ab suno operon 
jöni oka, bi lif oka fümiko binon lit sola, kel givon lifi valikose su tal.” 


El <Ķarl> ätovom kapi okik. Pianiko davatof ävedon ai lunikum, 
e fino ädofalon sui glun. 


Täno äsagom ele <Max>: „Binobs kuratiko äs davatofat, no - li? 
Lifobs da yels, ab fino perobs lifi äs davatof at.” 


„Lesi !” ägespikom el <Max> - lif obsik jinon finükön, ab sol nidon ai 
plu ! 


XII:100:99 


Sekü atos. kanols reidön dilis primik tel konota at su pads Sirkülapenäda 
atmulik. Etradutob konoti de bukil Fransänapükik. To lesag söla Heldt. das „binon 
vemo fasilik ad traduton.” mutob sagön. das etuvob tradutodi at saido fikuliki ! 
If Fransänans bevü ols olabons krütis u mobis frutiks ad gudükumön tradutodi obik. 
sedolsös otis obe. begö ! 


E nu okanols logön däsinotis. kels pamalons in vödem it me stelül (*) 





Ekö däsinot balid, kel jonon böad kobopedian:- 


Däsinot telid 


Däsinot kilid : 


Däsinot plina smalik 


Däsinot jipa : 


E fino. däsinot mälid 





Spelob vemo. das ojuitobs ventüris plina smalik ! 


Kritidazälaglidis Stedälikün 


sedom A 


